ترور تشکیلاتی پی کا کا داعش گه قرشی اوروشه من دیب غرب نی الده تماقده. ترکیه جمهوریتی جمهوررئیس لیگی نینگ سوزلاوچیسی ابراهیم قَلین, ترور تشکیلاتی پی کا کا نینگ داعش گه قرشی اوروشه من دیب غرب نی الده تیتگن لیگی نی بیلدیردی. قلین, دیلی صباح روزنامه سیده ترقه تیلگن مقاله سیده, چیت ایل لر ده گی نشراتی اورگان لر آرقه لی ترور تشکیلاتی پی کا کا نینگ منفعتی گه اویغون خبر لر نینگ ترقه تیلیتگن لیگی نی تنقید ایتدی. سوزلاوچی, "پی کا کا مشروعیت کسب ایتیش اوچون سوریه ده گی اوروشلر نی بهانه ایتماقده و اوشبو ترور تشکیلاتی نینگ اساس سیز بونده ی خبر لری گه ایریم خارجی اولکه لر نینگ مطبوعاتی هم ایشانماقده" دییه قید ایتدی. قلین, پی کاکا نینگ سوریه ده گی قسمیدن عبارت بولگن PYD تروریست لری نینگ سوریه ده داعش نینگ ترک ایتگن منطقه لر ده ترکمن لر و عرب لر نی کوچ ایتیش گه مجبور قیلیتگن لیگی نی ایسله تیب اوتدی. عینی دمده قلین, ترور تشکیلاتی پی کا کا نینگ کوپلب کُرد و ترک نی اولدیرگن لیگی نی معلوم قیلدی. بوندن تشقری قلین اوشبو مقاله سیده, مذکور ترور تشکیلاتی نینگ تهدید لری گه قره مسدن ترکیه نینگ ریفورم لر نینگ دوام ایتتیریلیشی بوییچه قرار لی ایکن لیگی نی بیلدیردی. قلین, حتی باله لر نی هم آلیب قاچیریب قول لری گه قورال بیرگن ترور تشکیلاتی پی کا کا نینگ هیچ قچان مشروعیتی نینگ بولیشی نینگ ممکن ایمس لیگی نی ایسله تیب اوتدی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
